《钟馗骑驴图为周可大宪使赋》
明代·程敏政

阴风萧萧吹发寒，老馗夜踏山雨残。恨生不作中执法，誓死肯负唐衣冠。

骊山梦破一回首，上帝毋烦六丁走。魑魅都归鞭策中，嬴得骑驴袖双手。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。